cyanic-selkie/wikianc huggingface dataset:
২০১৫ ক্রিকেট বিশ্বকাপ
স্বাগতিক নির্ধারণ
৩০ এপ্রিল, ২০০৬ তারিখে আইসিসি ২০১১ সালের আইসিসি ক্রিকেট বিশ্বকাপ চলাকালে স্বাগতিক দেশ নির্ধারণ করে। প্রকৃতপক্ষে অস্ট্রেলিয়া ও নিউজিল্যান্ড ২০১১ সালের আইসিসি ক্রিকেট বিশ্বকাপে প্রতিযোগিতা আয়োজনের আগ্রহ প্রকাশ করলে তা দ্বিধাবিভক্ত হয়ে যায় যা নির্ধারণে সমঝোতার প্রয়োজন পড়ে। ২০১৯ সালের প্রতিযোগিতা পরবর্তীতে ইংল্যান্ডকে স্বাগতিক হিসেবে ঘোষণা করা হয়। চারটি এশীয় টেস্টভূক্ত দেশ - বাংলাদেশ, ভারত, পাকিস্তান ও শ্রীলঙ্কায় যৌথভাবে আয়োজনে ১০-৩ ভোটে সিদ্ধান্ত গৃহীত হয়। কিন্তু ২০০৯ সালে শ্রীলঙ্কা দলের উপর সন্ত্রাসী আক্রমণের ফলে পাকিস্তান এ মর্যাদা থেকে বঞ্চিত হয়।
ইতিহাস
দুবাইয়ে অবস্থিত আইসিসি’র সদর দফতরে ১ মার্চের পূর্বদিন ট্রান্স-তাসমান দরপত্র জমা পড়ে। ক্রিকেট অস্ট্রেলিয়ার প্রধান নির্বাহী জেমস সাদারল্যান্ডের মতে, উন্নততর মাঠ ও অবকাঠামো, অস্ট্রেলীয় ও নিউজিল্যান্ড সরকারের প্রতিযোগিতা চলাকালে ট্যাক্স ও কাস্টম সংক্রান্ত সহায়তা এ দরপত্রের অন্যতম বিবেচ্য বিষয় ছিল। এ প্রেক্ষিতে ২০১৫ সালের ক্রিকেট বিশ্বকাপ আয়োজনে অস্ট্রেলিয়া ও নিউজিল্যান্ডকে যৌথ আয়োজকের মর্যাদা দেয়া হয়। এছাড়াও, নিউজিল্যান্ড সরকার জিম্বাবুয়ের রাজনৈতিক আলোচনায় জিম্বাবুয়ে ক্রিকেট দলের প্রতিযোগিতায় অংশগ্রহণের বিষয়েও ২০০৫ সালের সফরে নিশ্চিত করা হয়।
আইসিসি প্রেসিডেন্ট এহসান মানি বলেছিলেন চার-দেশীয় এশীয় দলের জন্য অতিরিক্ত সময়ের প্রয়োজন পড়ায় তাদের দরপত্র ক্ষতিগ্রস্ত হয়। ভোটের ফলাফলে এশীয় দেশগুলো জয়ী হয়। পাকিস্তান ক্রিকেট বোর্ড (পিসিবি) জানায় যে, ওয়েস্ট ইন্ডিজ ক্রিকেট বোর্ডের ভোটই এ বিষয়ে সহায়তা করে। পাকিস্তানি সংবাদপত্র ডন এক প্রতিবেদনে ২০০৭ সালের ক্রিকেট বিশ্বকাপে ওয়েস্ট ইন্ডিজের ক্রিকেটে তহবিল সংগ্রহের বিষয়ে এশীয় দেশগুলো প্রতিশ্রুতিবদ্ধ ছিল যা ভোটে প্রভাববিস্তার করে। কিন্তু, এশীয় দরপত্রের মনিটরিং কমিটির সভাপতি আই.এস. বিন্দ্রা তা অস্বীকার করেন। অতিরিক্ত $৪০০ মিলিয়ন মার্কিন ডলার মুনাফা লাভের প্রস্তাবনাই ভোট সংখ্যা বৃদ্ধিতে সহায়ক ভূমিকা পালন করেছে।
ফলশ্রুতিতে আইসিসি ট্রান্স-ট্রান্সমান দরপত্রের সার্বিক দিক বিবেচনান্তে ২০১৫ সালের পরবর্তী বিশ্বকাপ অস্ট্রেলিয়া ও নিউজিল্যান্ডে আয়োজনের সিদ্ধান্ত নেয়। এরপূর্বে সর্বশেষ দেশ দুইটি ১৯৯২ সালে ক্রিকেট বিশ্বকাপ খেলার আয়োজন করেছিল। ২০১৫ সালের বিশ্বকাপে উভয় দেশের সর্ববৃহৎ ক্রীড়া বিষয় হিসেবে আখ্যায়িত হবে বলে ধারণা করা হয়।
প্রতিযোগিতার ধরন
২০১১ সালের ক্রিকেট বিশ্বকাপের ন্যায় এ আসরেও ১৪-দল অংশগ্রহণ করে। তন্মধ্যে টেস্টভূক্ত দলসহ সহযোগী ও অনুমোদনলাভকারী সদস্য দলগুলোও ক্রিকেটের এ বৈশ্বিক প্রতিযোগিতায় অংশগ্রহণের সুযোগ পেয়েছে।
প্রতিযোগিতার ধরনও ২০১১ সালের ন্যায়। ১৪-দলকে নিয়ে প্রারম্ভিক পর্যায়ে দুই গ্রুপে বিভক্ত হয়ে প্রত্যেক গ্রুপে ৭-দল থাকে। সাতটি দল একে-অপরের বিপক্ষে একবার করে খেলবে। প্রত্যেক গ্রুপের শীর্ষ চার দল কোয়ার্টার-ফাইনালে প্রতিদ্বন্দ্বিতায় অবতীর্ণ হবে। এরফলে গ্রুপ পর্ব থেকে বিদায় নিলেও প্রত্যেক দলই কমপক্ষে ছয়টি খেলায় অংশ নিতে পারবে।
২৯ জানুয়ারি, ২০১৫ তারিখে আইসিসি কর্তৃপক্ষ সুপার ওভার ব্যবস্থা পুণর্বহাল রাখে। নক-আউট পর্যায়ের কোন খেলা টাই হলে এ ব্যবস্থা প্রযোগ করবে। তবে, চূড়ান্ত খেলা যদি টাই হয় তাহলে উভয় দলকে যৌথভাবে বিজয়ী ঘোষণা করা হবে। এ সিদ্ধান্ত ২০১৫ সালের ক্রিকেট বিশ্বকাপে প্রয়োগ ঘটবে।
উদ্বোধনী অনুষ্ঠান
মূল খেলা আয়োজনের দুইদিন পূর্বে ১২ ফেব্রুয়ারি, ২০১৫ তারিখে নিউজিল্যান্ডের ক্রাইস্টচার্চ ও অস্ট্রেলিয়ার মেলবোর্নে পৃথকভাবে ক্রিকেট বিশ্বকাপের উদ্বোধনী অনুষ্ঠান অনুষ্ঠিত হয়।
অর্থ পুরস্কার
আন্তর্জাতিক ক্রিকেট কাউন্সিল প্রতিযোগিতায় $১০ মিলিয়ন মার্কিন ডলার পুরস্কার প্রদানের ঘোষণা করে। অর্থ পুরস্কারের এ সংখ্যাটি ২০১১ সালের ক্রিকেট বিশ্বকাপের তুলনায় ২০ শতাংশ বেশি। দলের সাফল্যের উপর ভিত্তি করে নিম্নরূপ অর্থ পুরস্কার প্রদান করা হবে:-
কোন দল যদি অপরাজিত অবস্থায় গ্রুপ-পর্ব থেকে চ্যাম্পিয়ন হয় তাহলে তারা গ্রুপ-পর্বের $৪৫,০০০ অর্থসহ সর্বমোট $৪,২৪৫,০০০ অর্থ পাবে। অন্যদিকে গ্রুপ-পর্ব থেকে জয়বিহীন অবস্থায় বিদায়ী দল কেবলমাত্র $৩৫,০০০ ডলার পাবে।
বাছাই-পর্ব
আইসিসি’র নিয়ম অনুযায়ী ১০-পূর্ণাঙ্গ সদস্য স্বয়ংক্রিয়ভাবে প্রতিযোগিতায় অংশগ্রহণের সুযোগ পাবে। ২০১১ সালের বিশ্বকাপের পরপরই সিদ্ধান্ত নেয়া হয় যে, কেবলমাত্র পূর্ণাঙ্গ সদস্যদের মধ্যেই এ সুযোগ সীমাবদ্ধ থাকবে। এরফলে সহযোগী সদস্য দেশগুলো তীব্রভাবে আপত্তি জানায়। বিশেষ করে ২০০৭ ও ২০১১ সালের বিশ্বকাপে ভাল ফলাফল অর্জনকারী আয়ারল্যান্ড বেশ সোচ্চার হয়। আইসিসি ক্রিকেট কমিটির যোগ্যতা মানদণ্ড বিভাগ এ বিষয়ে তাদের সমর্থন ব্যক্ত করে। জুন, ২০১১ সালে আইসিসি তাদের পরিকল্পনা পূর্বাবস্থায় নিয়ে যায় ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হবে বলে জানায়। তন্মধ্যে ৪টি সহযোগী অথবা অনুমোদন লাভকারী সদস্য দেশ অংশ নিতে পারবে।
সেপ্টেম্বর, ২০১১ সালে আইসিসি প্রধান নির্বাহী কমিটির সভায় নতুন ধরনের যোগ্যতা নির্ধারণী মানদণ্ড প্রণয়ন করা হয়। ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপের শীর্ষ দুই দল সরাসরি অংশ নিবে। বাদ-বাকী ছয় দল থেকে তৃতীয় ও চতুর্থ স্থান নির্ধারণে ২০১১ আইসিসি বিশ্ব ক্রিকেট লীগ দ্বিতীয় বিভাগ ও ২০১৩ আইসিসি বিশ্ব ক্রিকেট লীগ তৃতীয় বিভাগ থেকে শীর্ষ দুই দল বিশ্বকাপে খেলার সুযোগ পাবে।
৯ জুলাই, ২০১৩ তারিখে নেদারল্যান্ডসের বিপক্ষে অনুষ্ঠিত টাই খেলার ফলাফলে আয়ারল্যান্ড প্রথম দল হিসেবে বিশ্বকাপে নাম লেখায়। ৪ অক্টোবর, ২০১৩ তারিখে কেনিয়াকে হারিয়ে আফগানিস্তান দ্বিতীয় দল হিসেবে বিশ্বকাপে সুযোগ পায়। ২০১৪ সালের ক্রিকেট বিশ্বকাপ বাছাইপর্বে সংযুক্ত আরব আমিরাতকে পরাজিত করে স্কটল্যান্ড ও পরাজিত দল সংযুক্ত আরব আমিরাত চতুর্থ দল হিসেবে বিশ্বকাপে অংশ নেয়।
র‌্যাঙ্কিং
প্রতিযোগিতা শুরুর পূর্বে আইসিসি ওডিআই চ্যাম্পিয়নশীপে নিম্নবর্ণিত র‌্যাঙ্কিং ছিল:
স্থানীয় পরিচালনা কমিটি
২০১৫ বিশ্বকাপ সফলভাবে পরিচালনার জন্য প্রতিযোগিতার পরিচালনা কমিটি গঠন করা হয়েছে। জন হার্নডেনকে প্রধান নির্বাহী, জেমস স্ট্রং সভাপতি ও রাল্ফ ওয়াল্টার্সকে উপ-সভাপতি হিসেবে ঘোষণা করা হয়।
ভিসা
পূর্বেই ঘোষণা করা হয়েছে যে, ২০১৫ সালের ক্রিকেট বিশ্বকাপ উপলক্ষে নিউজিল্যান্ডে আগত দর্শকগণ ট্রান্স-তাসমান চুক্তির আওতায় অস্ট্রেলিয়া গমন করতে পারবেন যা অস্ট্রেলিয়ার ক্ষেত্রেও একইভাবে প্রযোজ্য হবে।
প্রচারমাধ্যম
প্রতিটি বিশ্বকাপ প্রতিযোগিতায় প্রচারমাধ্যম ব্যবহৃত হয়ে আসছে। আন্তর্জাতিক ক্রিকেট কাউন্সিল ২০১৫ বিশ্বকাপের সম্প্রচারস্বত্ত্ব ২ বিলিয়ন মার্কিন ডলারের বিনিময়ে ইএসপিএন স্টার স্পোর্টস ও স্টার ক্রিকেটের সাথে চুক্তিতে আবদ্ধ হয়। স্ট্রংয়ের ভাষ্য মোতাবেক স্থানীয় পরিচালনা কমিটি প্রতিযোগিতাটিকে আরও সমর্থক-বান্ধব ক্রীড়া পরিবেশ নিশ্চিতকরণে ও ক্রিকেট সম্প্রসারণে অস্ট্রেলিয়া এবং নিউজিল্যান্ডের মাধ্যমে বিস্তৃত করতে চায়।
শচীন তেন্ডুলকরকে ২০১৫ সালের ক্রিকেট বিশ্বকাপের জন্য দ্বিতীয়বারের মতো দূত হিসেবে মনোনীত করা হয়। এরপূর্বে ২০১১ সালে তিনি দূতের মর্যাদা পেয়েছিলেন।
খেলা বন্টননামা
২০০৬ সালে বিশ্বকাপের দরপত্র দাখিলের সময় অস্ট্রেলিয়া ও নিউজিল্যান্ড খেলা বণ্টনে প্রত্যেকেই অর্ধেক পাবে বলে ঘোষণা করে। ৩০ জুলাই, ২০১৩ তারিখে অস্ট্রেলিয়ায় ২৬টি ও নিউজিল্যান্ড ২৩টি খেলা আয়োজনের দায়িত্ব পাবে বলে জানানো হয়। বিশ্বকাপের ফাইনাল খেলা আয়োজনে মেলবোর্ন ও সিডনি আগ্রহ প্রকাশ করে। কিন্তু ৩০ জুলাই তারিখে মেলবোর্নকে ফাইনালের দায়িত্বভার অর্পণ করা হয়। এছাড়াও, সিডনি ও অকল্যান্ডকে সেমি-ফাইনাল খেলা আয়োজনের দায়িত্ব দেয়া হয়।
আম্পায়ার
আম্পায়ার নির্বাচক পরিষদ ২০জন আম্পায়ারকে বিশ্বকাপ পরিচালনার জন্য মনোনীত করে। তন্মধ্যে - অস্ট্রেলিয়া ও ইংল্যান্ড থেকে ৫, এশিয়া থেকে ৫, নিউজিল্যান্ড ও দক্ষিণ আফ্রিকা থেকে ২জন করে এবং ওয়েস্ট ইন্ডিজ থেকে ১জন আম্পায়ার খেলা পরিচালনা করবেন।
দলীয় সদস্য
অংশগ্রহণকারী দলগুলো তাদের ৩০-সদস্যের তালিকা প্রকাশ করে। এরপর প্রতিযোগিতায় অংশগ্রহণের লক্ষ্যে ৭ জানুয়ারি, ২০১৫ তারিখে বা এর পূর্বে দলের ১৫-সদস্যের চূড়ান্ত তালিকা প্রকাশ করে।
প্রস্তুতিমূলক খেলা
৮ থেকে ১৩ ফেব্রুয়ারি পর্যন্ত ১৪টি একদিনের আন্তর্জাতিকবিহীন খেলা আয়োজনের ব্যবস্থা নেয়া হয়।
গ্রুপ পর্ব
প্রতিযোগিতার গ্রুপ-পর্বে রাউন্ড-রবিন পদ্ধতিতে সর্বমোট ৪২টি খেলা অনুষ্ঠিত হয়। প্রত্যেক গ্রুপের শীর্ষস্থানীয় চারদল কোয়ার্টার-ফাইনালে উত্তীর্ণ হয়।
নক-আউট পর্ব
তারিখ ও মাঠ নির্ধারণ করা স্বত্ত্বেও স্বাগতিক দলের যোগ্যতা অর্জনের উপর অনেকাংশে নির্ভরশীল। স্বাগতিক দেশ দুটো কোয়ার্টার ফাইনাল খেলায় সুযোগ পেয়েছে; অস্ট্রেলিয়া কোয়ার্টার-ফাইনালে উন্নীত হওয়ায় ২০ মার্চ অ্যাডিলেডে খেলে। অন্যদিকে নিউজিল্যান্ড কোয়ার্টার-ফাইনালে উন্নীত হওয়ায় ২১ মার্চ ওয়েলিংটনে অংশগ্রহণ করে।
আইসিসি র‌্যাঙ্কিংয়ের পরবর্তী শীর্ষ দল শ্রীলঙ্কা কোয়ার্টার-ফাইনালে প্রবেশ করায় সিডনিতে খেলে। অন্যদিক তৃতীয় সর্বোচ্চ র‌্যাঙ্কিংধারী ইংল্যান্ড কোয়ার্টার-ফাইনালে খেলার যোগ্যতা লাভ করলে মেলবোর্নে খেলার কথা ছিল। কিন্তু ইংল্যান্ড কোয়ার্টার-ফাইনাল খেলতে ব্যর্থ হওয়ায় বাংলাদেশ দল ঐ স্থান দখল করে। বি-গ্রুপের দলগুলো এ-গ্রুপের সাথে প্রতিদ্বন্দ্বিতা করে। খেলার ধারাটি হচ্ছে: এ১ ব বি৪, এ২ ব বি৩, এ৩ ব বি২, এ৪ ব বি১।
অস্ট্রেলিয়া সেমি-ফাইনালে খেলার সুযোগ লাভ করায় সিডনিতে ২৬ মার্চ খেলে। নিউজিল্যান্ড সেমি-ফাইনাল খেলার সুযোগ পাওয়ায় ২৪ মার্চ অকল্যান্ডে খেলে। অস্ট্রেলিয়া-নিউজিল্যান্ড সেমি-ফাইনালে মুখোমুখি হলে এ-গ্রুপের শীর্ষস্থানীয় দল হিসেবে নিউজিল্যান্ড খেলা আয়োজনের সুযোগ পাবে।
অবসরনামা
বিশ্বকাপ শেষে নিম্নবর্ণিত আন্তর্জাতিক ক্রিকেটারগণ একদিনের আন্তর্জাতিক থেকে তাদের অবসরের কথা ঘোষণা করেন।
ডোরিস লেসিং
ডোরিস লেসিং (কুমারী নাম Tayler; ২২ অক্টোবর, ১৯১৯ – ১৭ নভেম্বর, ২০১৩) ছিলেন একজন ব্রিটিশ উপন্যাসিক, কবি, নাট্যকার, জীবনীলেখক এবং ছোটগল্পকার। তার উপন্যাসের মধ্যে রয়েছে দি গ্রাস ইস সিঙ্গিং (১৯৫০), পাঁচটি ধারাবাহিক উপন্যাস যেগুলোকে একত্রে বলা হয় চিলড্রেন অফ ভায়োলেন্স (১৯৫২-৫৯), দি গোল্ডেন নোটবুক (১৯৬২), দি গুড টেররিস্ট (১৯৮৫), এবং একত্রে পাঁচটি উপন্যাস যেগুলোকে বলা হয় ক্যানোপাস ইন আরগোস: আর্কাইভস (১৯৭৯-১৯৮৩)। লেসিংকে ২০০৭ সালে সাহিত্যে নোবেল পুরস্কার প্রদান করা হয়। নোবেল প্রদান করে সুইডিশ একাডেমী তাকে বর্ণনা করে এভাবেঃ "that epicist of the female experience, who with scepticism, fire and visionary power has subjected a divided civilisation to scrutiny". লেসিং ছিলেন একাদশ নারী এবং সবচেয়ে বয়স্ক ব্যক্তি যিনি সাহিত্যে নোবেল পুরস্কার পেয়েছিলেন।
নিজামুদ্দীন আমেঠভি
নিজামুদ্দীন আমেঠভি (نظام الدین عثمانی امیتھوی) (১৪৯৩ - ১৫৭১ খ্রিস্টাব্দ/৯০০ - ৯৭৯ হিজরি) ছিলেন একজন ভারতীয় ইসলামি পণ্ডিত এবং চিশতিয়া সুফি তরিকার একজন আধ্যাত্মিক সুফি সাধক। তিনি বাগদাদের সুফি সাধক শাইখ সিররি আস-সাকতির বংশধর ছিলেন।
বংশধারা
নিজামুদ্দীন আমেঠভির বংশীয় ধারাক্রম নিম্নরূপ:
প্রাথমিক ও শিক্ষাজীবন
তিনি ১৪৯৩ সালে ভূতপূর্ব অবধ রাজ্যের লখনউ জেলার আমেঠি নামক গ্রামে মুহাম্মদ ইয়াসিন আমেঠির পরিবারে জন্মগ্রহণ করেন।
বাল্যকালেই তিনি প্রাথমিক শিক্ষালাভ শুরু করেন। অতপর তিনি জৌনপুরে গমন করেন এবং শাইখ মারুফ বিন আব্দুল ওয়াসি'এর অধীনে শিক্ষালাভ করেন। অতপর তিনি মাঙ্কপুরে যান এবং সেখানে নুরুদ্দিন ইবনে হামিদ হুসাইনির হাতে চিশতিয়া তরিকায় বাইআত (শিষ্যত্ব) লাভ করেন।
কর্মজীবন
অতপর তিনি জৌনপুরে ফিরে আসেন এবং কিছুকাল অবস্থান করে আমেঠিতে প্রত্যাবর্তন করেন। আমেঠিতে তিনি খাসায়ে খোদা সালেহির কন্যা মাখদুমা জাহানের সাথে বিবাহ বন্ধনে আবদ্ধ হন অতপর গোপামাউ গমন করেন। অতপর মুফতি আদম ইবনে মুহাম্মদ সিদ্দিকির সাথে নিজ কন্যার বিবাহ দেন এবং কিছুদিন সেখানে অবস্থা করেন। অতপর তিনি স্বদেশে ফিরে আসেন এবং সাধনা, ইবাদত ও শিক্ষকতা করে অতিবাহিত করেন। অতপর তিনি শাইখ এর দায়িত্বে নিযুক্ত হন।
মৃত্যু ও উত্তরাধিকার
পরবর্তীতে তিনি গোপামাউ গমন করেন এবং সেখানেই ১৫৭১ সালে মারা যান। তাকে তার জন্মভুমি আমেঠিতে দাফন করা হয়। তার মাজারে তর্দি বেগ একটি বিশাল সমাধীসৌধ নির্মাণ করেন।
তার স্ত্রী মাখদুমা জাহানের গর্ভে তার ছয় সন্তান জন্মগ্রহণ করে। যারা হলেন, আব্দুল জলিল, আব্দুল ওয়াহহাব, আব্দুল ওয়াসি, মুহাম্মদ, আহমদ ও আব্দুল হালিম। তন্মধ্যে আব্দুল ওয়াসি, আব্দুল ওয়াহহাব ও আব্দুল জলিল তার জীবদ্দশাতেই মৃত্যু বরণ করেন। তার দ্বিতীয় স্ত্রীর গর্ভে একজন সন্তান জন্মলাভ করে, যার নাম ছিল জাফর।
ব্রহ্ম কমল
ব্রহ্ম কমল এক ধরনের সপুষ্পক উদ্ভিদ যাদের মূল আবাস হিমালয় পার্বত্য এলাকা, ভারতের উত্তরাখণ্ড প্রদেশ, মিয়ানমার উত্তরাংশ এবং দক্ষিণ-পশ্চিম চীন। এটি হিমালয়ের ৪৫০০ মি. উর্দ্ধে দেখা যায় । এটি উত্তরখন্ডের রাষ্ট্রীয় ফুল । এটি ০.৩ মি. (১ ফুট) দৈর্ঘের হয়। এর অন্য নামগুলো হলো: ব্রহ্মকমল, কন, কাপ্ফু।
ভেষজ হিসেবে ব্যবহার
তিব্বতে এই উদ্ভিদ ভেষজ ঔষধ হিসেবে ব্যবহৃত হয়ে থাকে, যা সেখানে "সা-দু-গোহ-ঘুহ" (তিব্বতীয় ভাষায়: ཤཟའ བདྭད མཤ དཤྭ ) নামে পরিচিত। এটি তিতা স্বাদযুক্ত। সম্পূর্ণ গাছটিই ব্যবহারযোগ্য। এই উদ্ভিদটি বিলুপ্ত-প্রায় হয়ে যাচ্ছে কারণ মানুষ তাদের প্রয়োজনে এটি কেটে নিয়ে ধ্বংস করছে। এটি হিমালয়ের পার্বত্য এলাকায় পাওয়া যায়। এটি মুত্র-সংক্রান্ত সমস্যার ক্ষেত্রেও ব্যবহৃত হয় ।
পামেনার মসজিদ, সাবজেভার
পামেনার মসজিদ, সাবজেভার সাফাভিদ রাজবংশের সাথে সম্পর্কিত এবং সাবজেভারে অবস্থিত।
মাধ্যম (যোগাযোগ)
মাধ্যম (Media) বা মিডিয়া পরিভাষাটি দিয়ে যোগাযোগের সমস্ত ধরনের পন্থাকে বোঝানো হয়, যেগুলির সাহায্যে কোন বার্তার স্থানান্তর সম্ভব। এগুলি প্রাকৃতিক বা কৃত্রিম হতে পারে।
প্রচলিত ভাষায় মাধ্যম বা মিডিয়া বলতে সাধারণত গণমাধ্যম (ইংরেজি Mass media) বোঝানো হয়, যার সাহায্যে দ্রুত বিপুলসংখ্যক জনগণের সাথে যোগাযোগ স্থাপন করা যায়।
বর্তমান যুগে প্রধান প্রধান মাধ্যমগুলি হল:
ওয়ানপ্লাস
ওয়ানপ্লাস একটি স্মার্টফোন নির্মাতা ব্যবসা প্রতিষ্ঠান, যার প্রধান কার্যালয় চীনের কুয়াংতুং প্রদেশের শেনচেন শহরে অবস্থিত। পিট লাউ এবং কার্ল পেই ২০১৩ সালের ডিসেম্বর মাসে এটি প্রতিষ্ঠা করেন। এটি প্রাতিষ্ঠানিকভাবে বিশ্বের ৩৪টি দেশ বা অঞ্চলে মোবাইল সরবরাহ করে থাকে।
এ পর্যন্ত প্রতিষ্ঠানটি ১৫টি ভিন্ন স্মার্টফোন বাজারে এনেছে। প্রথম ফোনটি ছিল ওয়ানপ্লাস ওয়ান, যা ২০১৪ সালে বাজারে ছাড়া হয়। সর্বশেষটির নাম ওয়ান প্লাস নাইন প্রো, যা ২০২১ সালের নভেম্বর মাসে বাজারে আসে.
সৌদি আরবের প্রাচীন শহর
সৌদি আরবে বর্তমান সময় পর্যন্ত তেরোটি প্রাচীন শহর আবিষ্কৃত হয়েছে। <sup class="noprint Inline-Template" style="white-space:nowrap;">] এর মধ্যে রয়েছে ক্বারিয়াত আল-ফাউ, আল-উখদুদ হেগরা (মাদাইন সালিহ), জুব্বাহ, তারুত, আল-শুওয়াইহাতিয়া, তাজ, তাইমা এবং দুমাত আল-জান্দাল প্রত্নতাত্ত্বিক এলাকা। সৌদি আরবে এখনও আরও প্রাচীন শহর রয়েছে, তবে বর্তমানে সেগুলির সম্পর্কে খুব কম তথ্য পাওয়া যায়। সৌদি আরব একটি অনন্য ও স্বতন্ত্র ভৌগোলিক অবস্থান দখল করে মহাদেশগুলির মধ্যে সভ্যতার সেতুবন্ধন তৈরী করে। প্রাচীনকালে আরব উপদ্বীপ বাণিজ্যের করিডোর হিসেবে কাজ করত। তাই এটি অনেক সভ্যতার সূচনা দেখেছিল। যার ধ্বংসাবশেষ আজও স্পষ্ট। সৌদি সরকার সম্প্রতি সৌদি কমিশন ফর ট্যুরিজম অ্যান্ড অ্যান্টিকুইটিস প্রতিষ্ঠা করেছে, যা এই শহরগুলোর সংরক্ষণের জন্য কাজ করে।
ক্বারিয়াতুল ফাও
ক্বারিয়াত আল-ফাও, দক্ষিণের ক্বারিয়াত ধু কাহল, ক্বারিয়াত আল-হামরা এবং ধাত আল-জেনান হিসাবেও পরিচিত। নামটি তার ভৌগোলিক অবস্থান থেকে এসেছে। তাউওয়াইক পর্বতমালার মধ্য দিয়ে এটি ওয়াদি আল-দাওয়াসিরের সাথে ছেদ করে, খালি কোয়ার্টার মরুভূমির উত্তর-পশ্চিম প্রান্তকে উপেক্ষা করে। এটি সৌদি আরবের রাজধানী শহর রিয়াদের প্রায়  দক্ষিণ-পশ্চিমে। কারিয়াত আল-ফাউকে সৌদি আরবের সবচেয়ে গুরুত্বপূর্ণ প্রাচীন শহরগুলির মধ্যে একটি হিসাবে বিবেচনা করা হয়।  এটি খ্রিস্টপূর্ব ১ম শতাব্দী থেকে খ্রিস্টপূর্ব ৪র্থ শতাব্দী পর্যন্ত কিন্দাহ রাজ্যের রাজধানী ছিল। যা মধ্যবর্তী সময়ে প্রাচীন আরব রাজ্যগুলির মধ্যে  আরব উপদ্বীপ একটি ছিল। কিন্দাহ মূলত মারিব বাঁধ ভেঙে ফেলার পর ইয়েমেন থেকে এসেছে। যার ফলে সাবা রাজ্যের পতন ঘটে। বস্তুত, মারিব বাঁধ ধ্বংস হওয়ার পর সাবা 'রাজ্যের তিন উপজাতীয় এলাকায়,  কিন্দা উপজাতিদের আগমন হয়। এর একটি অংশ সাবায়ী কিংডম মারিবে বিভক্ত ছিল । অন্য দুটি উপজাতি ছিল মুন্ধারাইট, যারা দক্ষিণ ইরাকে তাদের রাজ্য তৈরি করেছিল এবং ঘাসান, যাদের রাজ্য এখন সিরিয়া নামে পরিচিত। আরব উপদ্বীপে প্রতিষ্ঠিত অন্যান্য সংগঠিত রাজ্যগুলির বিপরীতে কিন্দাহ রাজ্যটিকে অনেক ঐতিহাসিকদের দ্বারা একটি বেদুইন উপজাতীয় রাজ্য বলে মনে করা হয়।
আবিষ্কার
একটি প্রত্নতাত্ত্বিক স্থান হিসাবে ক্বারিয়াত আল-ফাও-এর প্রতি আগ্রহ ১৯৪০-এর দশকে, যখন সৌদি আরামকো তেল কোম্পানির কিছু অফিসিয়াল কর্মী এটির উল্লেখ করে। ১৯৫২ সালে, কোম্পানির তিনজন কর্মী শহর পরিদর্শন করেন এবং এটি সম্পর্কে লিখেন। ১৯৯৬ সালে, পুরাকীর্তি ও জাদুঘর সংস্থার একজন বিশেষজ্ঞ গ্রামটি পরিদর্শন করেন। ১৯৭৬ সালে, এটি প্রথমে রিয়াদের কিং সৌদ ইউনিভার্সিটির ইতিহাস এবং পুরাকীর্তি অ্যাসোসিয়েশন এবং তারপরে সৌদি কমিশন ফর ট্যুরিজম অ্যান্ড অ্যান্টিকুইটিস দ্বারা পরিদর্শন করা হয়েছিল, উভয়েরই লক্ষ্য ছিল সাইটটি অধ্যয়ন করা এবং আরও নির্দিষ্টভাবে, শহরের অবস্থান চিহ্নিত করা। কাজটি ১৯৭২ থেকে ১৯৯৫ সালের মধ্যে হয়েছিল। ১৯৭০ থেকে ২০০৩ সাল পর্যন্ত কিং সৌদ ইউনিভার্সিটির একটি দল দ্বারা প্রত্নতাত্ত্বিক খনন করা হয়েছিল এবং শহরের দুটি প্রধান সেক্টর উন্মোচিত হয়। প্রথমটি ছিল একটি আবাসিক এলাকা, যেখানে বাড়ি, স্কোয়ার, রাস্তা এবং একটি বাজারের জায়গা ছিল। দ্বিতীয়টি ছিল মন্দির এবং সমাধি সমন্বিত একটি পবিত্র এলাকা। সাধারণ স্থাপত্য পরিকল্পনা আরবের প্রাচীন শহরগুলির ইঙ্গিত করে। আবদুলরহমান আল-আনসারী, রিয়াদের কিং সৌদ বিশ্ববিদ্যালয়ের প্রত্নতত্ত্বের প্রাক্তন অধ্যাপক এবং সৌদি আরবের পরামর্শক পরিষদের সদস্য এবং শিক্ষা বিষয়ক কাউন্সিলের কমিটির সদস্য, কেরিয়াত আল-ফাউ শহরের পুনঃআবিষ্কারের প্রতিষ্ঠাতা হিসাবে বিবেচনা করা হয়।
বাজার এলাকা
এটি উপত্যকার পশ্চিম প্রান্তের কাছে নির্মিত। তাউওয়াইক পর্বতমালা ও আবাসিক এলাকার পূর্বে শহরের সীমা থেকে বিচ্ছিন্ন ছিল। এটি বড় বাজার। পশ্চিম থেকে পূর্বে দৈর্ঘ্য ৩০.৭৫ মিটার এবং উত্তর থেকে দক্ষিণে ২৫.২০ মিটার। এটি তিনটি সংলগ্ন অংশ নিয়ে গঠিত। এটি বিশাল বেড়া দ্বারা বেষ্টিত ছিল। মাঝখানেরটি চুনাপাথর দিয়ে এবং অভ্যন্তরীণ ও বাহ্যিকটি মাটির তৈরি চিল। মার্কেটের কোণায় সাতটি টাওয়ার এবং ভবনের উত্তর, দক্ষিণ ও পূর্বের মাঝখানে তিনটি তলা ছিল। বাজারের একমাত্র প্রবেশপথটি পশ্চিম দিকের দক্ষিণ অর্ধেকের মধ্যে অবস্থিত ছিল। এটির একটি ছোট দরজা ছিল যা একটি ছোট চত্বরের দিকে নিয়ে যায়।
সাহিত্য
থাম্ব|ক্বারিয়াত আল-ফাউ থেকে একটি সমাধির (খ্রিস্টপূর্ব ১ম শতাব্দী) জন্য সাবায়িয়ান দান শিলালিপি সহ পাথরের ফলক
মন্দির
তিনটি মন্দির এবং একটি বেদি পাওয়া গেছে ক্বারিয়াত আল-ফাউতে। দুটি বাজারের পশ্চিমে এলাকায় এবং একটি বাজার এলাকার বাইরে। এছাড়াও, শহরে একাধিক ধরনের কবরস্থান পাওয়া গেছে। কারণ সেখানে পাবলিক এবং পারিবারিক কবরস্থান রয়েছে।
আল-উখদুদ প্রত্নতাত্ত্বিক এলাকা
থাম্ব|বীর হিমা অঞ্চলের পুরানো শহর নাজরানের একটি প্রাচীর
জুব্বাহ
জাব্বাহ ( جبَّة   সালের দিকে হায়িল প্রদেশে অবস্থিত রিয়াদের উত্তরে। শহরটি প্রায় ৩০০০ বছর আগে নির্মিত হয়েছিল।
তারুত
তারুত দ্বীপ হল কাতেফ শহরের কাছে অবস্থিত পারস্য উপসাগরের দ্বিতীয় বৃহত্তম দ্বীপ। নামটি প্রেম এবং যুদ্ধের দেবী, একজন ফিনিশিয়ান এবং কানানি দেবী আস্তারুতের নাম থেকে এসেছে বলে বলা হয়। তারুত তার ঐতিহাসিক ল্যান্ডমার্কের জন্য পরিচিত, যেমন তারুত দুর্গ ।
আল-শুওয়াইহাতিয়াহ
আল-শুওয়াইহা ( ٱلشُّوَيْحَطِيَّة  ) সৌদি আরবের উত্তরে প্রায়  আল-জাওফ অঞ্চলে রিয়াদের উত্তরে।
থাজ
থাম্ব|থাজের একটি নেকলেস (খ্রিস্টীয় ১ম শতাব্দী) থাজ (ثَاج; ) পূর্ব প্রদেশের উত্তর-পশ্চিমে অবস্থিত।  রিয়াদের প্রায় ৬০০ কিমি (৩৭০ মা) উত্তর-পূর্বে। অধিকাংশ ঐতিহাসিক বিশ্বাস করেন যে থাজ শহরটি গ্রীকদের আমলে নির্মিত হয়েছিল। খ্রিস্টপূর্ব ৩৩০ সালে আলেকজান্ডারের বিজয়ের পর। শহরের সবচেয়ে গুরুত্বপূর্ণ আবিষ্কারগুলি হল খ্রিস্টপূর্ব প্রথম সহস্রাব্দের মাঝামাঝি সময়ে লেখার সাথে খোদাই করা নয়টি পাথর।
দুমাত আল-জান্দাল
থাম্ব|প্রাচীন শহর আদুমাতুর ধ্বংসাবশেষ। দুমাত আল-জান্দাল (খ্রিস্টপূর্ব ১০ম শতাব্দী), আল-জাওফ প্রদেশের উত্তর পশ্চিম সৌদি আরবের ধ্বংসাবশেষের একটি প্রাচীন শহরের নাম। দুমাত আল-জান্দাল নামের আক্ষরিক অর্থ "পাথরের দুমাহ"। যেহেতু এটি ছিল দুমাহ অঞ্চল, ইসমাইলের বারো পুত্রের একজন। শহরের প্রাচীন আক্কাদিয়ান নাম ছিল আদুমাতু।
এলিয়ট হুইটনি
এলিয়ট হুইটনি একটি ছদ্মনাম নিম্নোক্ত লেখক ব্যবহার করতেন।
১৯৮১–৮২ বুন্দেসলিগা
১৯৮১–৮২ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১৯তম মৌসুম ছিল। এই মৌসুমটি ১৯৮১ সালের ৮ই আগস্ট তারিখে শুরু হয়ে ১৯৮২ সালের ২৯শে মে তারিখে সম্পন্ন হয়েছিল। বায়ার্ন মিউনিখের জার্মান আক্রমণভাগের খেলোয়াড় কার্ল-হাইন্ৎস রুমেনিগে এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৮০–৮১ মৌসুমে ৫৩ পয়েন্ট অর্জন করে এই প্রতিযোগিতার ইতিহাসে ৬ষ্ঠ বারের মতো শিরোপা জয়লাভ করেছিল।
এই মৌসুমে ৭ পয়েন্ট অর্জন করে হামবুর্গার ২য় বারের মতো বুন্দেসলিগা এবং ৫ম বারের মতো জার্মান শিরোপা জয়লাভ করেছিল। হামবুর্গারের জার্মান আক্রমণভাগের খেলোয়াড় হর্স্ট রুবেশ ২৭ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
১৯৮০–৮১ মৌসুম শেষে ১৮৬০ মিউনিখ, শালকে এবং বায়ার ০৫ উরডিঙ্গেন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ভেয়ার্ডার ব্রেমেন, ডার্মস্টাট এবং আইন্ট্রাখট ব্রাউনশভাইগ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
সাসক্যাচুয়ান পর্বত (আলবার্টা)
সাসক্যাচুয়ান পর্বত কানাডার আলবার্টা প্রদেশে র ব্যানফ জাতীয় উদ্যানে র অবস্থিত উত্তর সাসক্যাচুয়ান নদী র উপত্যাকা অঞ্চলের  একটি পর্বত। ভৌগোলিকভাবে পর্বতটি কানাডিয় রকিজের অংশ। প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। পর্বতের পূর্ব শৈলশিরায় দুই কিলোমিটারের মধ্যে 'ক্লিওপেট্রার সূচ' নামে পরিচিত  বাতিঘর সদৃশ্য ৭৫ মিটার উচ্চ একটি প্রাকৃতিকভাবে বিচ্ছিন্ন চূড়া আছে।
ইতিহাস
১৮৯৮ সালে বৃটিশ পর্বতারোহী জন নরম্যান কলি, পর্বতটির নিকটবর্তী সাসক্যাচুয়ান নদী'র নামে নামকরণ করেছিলেন। একটি প্রতিবেদনে বলা হয় যে, এ পর্বতের বারিপাতে সৃষ্ঠ পানি প্রবাহ উত্তর সাসক্যাচুয়ান নদী তে পতনের কারণে নরম্যান কলি এই নদীর নামে নামকরণ করেছিলেন। ১৯২৩ সালে কনরাড কেইন, ডাব্লিউ এস লাড ও জে মনরো থোরিংটন সর্বপ্রথম এই পর্ব আরোহণ করেছিলেন।
বাতিঘর চূড়া
বাম|থাম্ব|306x306পিক্সেল|বাতিঘর চূড়াটি 'ক্লিওপেট্রা'র সুচ' নামেও পরিচিত। সাসক্যাচুয়ান পর্বতের চুড়া হতে দুই কিলোমিটার পূর্ব খাড়িতে একটি প্রাকৃতিক সুউচ্চ মিনার আছে, যা অনানুষ্ঠানিক ভাবে বাতিঘর চূড়া নামে পরিচিত। সমুদ্রপৃষ্ঠ হতে  মিনারটি 'ক্লিওপেট্রা'র সূচ' নামেও পরিচিত।
জলবায়ু
কোপেনের জলবায়ু শ্রেনীবিভাগ অনুযায়ী সাসক্যাচুয়ান পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। এই পর্বত আরোহণের জন্য গ্রীষ্মকালের আবহাওয়া সবচেয়ে উপযোগী।
বিহার প্রদেশ
বিহার প্রদেশ ছিল ব্রিটিশ ভারতের একটি প্রদেশ। ১৯৩৬ সালে বিহার ও উড়িষ্যা প্রদেশেকে দ্বিখন্ডিত করে এই প্রদেশ গঠন করা হয়। ভারতের স্বাধীনতার পর, প্রদেশটি ভারত অধিরাজ্যের বিহার রাজ্যে পরিণত হয়। বর্তমান ভারত প্রজাতন্ত্রের দুটি রাজ্য বিহার ও ঝাড়খণ্ড ছিল এই প্রদেশের অন্তর্ভুক্ত।
ইতিহাস
১৭৫৬ সালে নবাব সিরাজউদ্দৌল্লার আমলে বিহার ও উড়িষ্যা (বর্তমান বিহার, ওড়িশা ও ঝাড়খণ্ড) ছিল বাংলার অংশ। পলাশীর যুদ্ধের পর ব্রিটিশ ইস্ট ইন্ডিয়া কোম্পানির ক্ষমতা বহুগুণে বৃদ্ধি পেলেও ১৭৬৫ সালের বক্সারের যুদ্ধের পর তারা দিল্লির সম্রাটের কাছ থেকে বাংলা, বিহার ও উড়িষ্যার আনুষ্ঠানিক দিওয়ানি (খাজনা আদায়ের ক্ষমতা) লাভ করে। উড়িষ্যার কিছু অংশে মারাঠাদের প্রভাব থাকলেও  ১৮০৩ সালের ১৪ অক্টোবরে ব্রিটিশ রাজ উড়িষ্যা থেকে মারাঠাদের পুরোপুরি হঠিয়ে দেয়। ১৯১২ সালের ১ এপ্রিলে বিহার ও উড়িষ্যা উভয়ই বিহার ও উড়িষ্যা প্রদেশ হিসাবে বাংলা থেকে পৃথক হয়। ১৯৩৬ সালের ১ এপ্রিলে বিহার ও উড়িষ্যা পৃথক প্রদেশে পরিণত হয়।
১৯৩৫ সালে প্রণীত ভারত সরকার আইন অনুসারে ব্রিটিশ ভারতের সবগুলো প্রদেশে একটি প্রাদেশিক আইনসভা এবং একটি দায়িত্বশীল সরকার নির্বাচনের ব্যবস্থা করা হয়। এর ধারাবাহিকতায় ১৯৩৭ সালে অনুষ্ঠিত ভারতীয় প্রাদেশিক নির্বাচনে ভারতীয় জাতীয় কংগ্রেস সংখ্যাগরিষ্ঠ আসনে জয় লাভ করে। কিন্তু প্রাদেশিক আইনসভায় সংখ্যাগরিষ্ঠ কংগ্রেস সরকার গঠন করতে সম্মত হয়নি। ফলে মুহাম্মদ ইউনূসের অধীনে একটি সংখ্যালঘু অস্থায়ী সরকার গঠিত হয়। পরবর্তীতে ১৯৩৭ সালেই কংগ্রেস নিজেদের আগের সিদ্ধান্ত বদলে বিহার প্রদেশে সরকার গঠন করে ক্ষমতা গ্রহণের সংকল্প করে। ফলে বিহারের গভর্নর কংগ্রেস নেতা শ্রী কৃষ্ণ সিনহাকে সরকার গঠনের জন্য আমন্ত্রণ জানায়। তিনি আরও তিনজন মন্ত্রীর সমন্বয়ে সরকার গঠন করেন।
ভারতীয় নেতাদের সাথে পরামর্শ না করেই জার্মানির বিরুদ্ধে গভর্নর-জেনারেলের যুদ্ধের ঘোষণার প্রতিবাদে ১৯৩৯ সালে অন্যান্য প্রদেশের কংগ্রেস মন্ত্রীদের পাশাপাশি শ্রী কৃষ্ণ সিনহা পদত্যাগ করেন। ফলে বিহার গভর্নরের শাসন জারি হয়। এরপর ১৯৪৬ সালে অনুষ্ঠিত ভারতীয় প্রাদেশিক নির্বাচনে কংগ্রেসে পুনরায় সংখ্যাগরিষ্ঠতা অর্জন করে। ফলে শ্রী কৃষ্ণ সিনহা পুনরায় প্রধানমন্ত্রী হিসেব সরকার গঠনঙ্করেন।
অবশেষে ১৯৪৭ সালের ১৫ আগস্ট বিহার প্রদেশ স্বাধীন ভারতের অংশে পরিণত হয়।
গনবাদ কাবুদ মসজিদ
গনবাদ কাবুদ মসজিদ সেলজুক রাজবংশের সাথে সম্পর্কিত এবং মসজিদটি কালাত কাউন্টিতে অবস্থিত।
ফ্যান্টাসমাগরি
ফ্যান্টাসমাগরি (একটি কল্পনা) এমিল কোল কর্তৃক ১৯০৮ সালে প্রকাশিত ফরাসি অ্যানিমেটেড চলচ্চিত্র। এটি ট্রাডিশনাল এনিমেশনের একটি প্রাথমিক উদাহরণ এবং কিছু চলচ্চিত্র ঐতিহাসিক এটিকে পৃথিবীর ইতিহাসে প্রথম অ্যানিমেটেড কার্টুন মনে করে থাকেন।
বর্ণনা
এই চলচ্চিত্র মূলত একটি লাঠির মানব নিয়ে যে ধীরে ধীরে পরিবর্তনশীল চিত্রগুলোর মাধ্যমে বিভিন্ন জিনিসের সম্মুখীন হয়, যেমন একটি মদের বোতল যা ফুলে পরিণত হয়ে পরবর্তীতে হাতিতে পরিণত হয়। এই চলচ্চিত্র কিছুটা লাইভ অ্যাকশনও দেখা যায় যেখানে অ্যানিমেটরের হাত চলচ্চিত্রের দৃশ্যে প্রবেশ করে। চলচ্চিত্রের প্রধান চরিত্রটিগুলো অঙ্কন শিল্পীর হাত ক্যামেরার সামনে অঙ্কন করে এবং তারা ভাঁড় ও ভদ্রলোক হিসেবে অভিনয় করে। এছাড়া অন্যান্য চরিত্র এখানে বিদ্যমান যেমন চলচ্চিত্র মঞ্চের এক মহিলা যিনি একটি বড় টুপি মাথায় পড়ে থাকেন।
এই চলচ্চিত্র ফ্রান্সের অসংলগ্ন আন্দোলনকে শ্রদ্ধা অর্পণ করে নির্মিত হয়েছিলো। চলচ্চিত্রের নামটি "ফান্টাসমাগরিয়া" ম্যাজিক লণ্ঠন শো এর ফরাসি নাম থেকে নেওয়া হয়েছে।
প্রযোজনা
১৯০৮ সালের ফেব্রুয়ারি থেকে জুন পর্যন্ত পরিচালক কোল ফান্টাসমাগরি নিয়ে কাজ করেন। সীমিত দৈর্ঘ্য হওয়া সত্ত্বেও দৃশ্যগুলোতে মগ্নচৈতন্য ফুটিয়ে তোলা সম্ভব হয়েছিলো।
ফান্টাসমাগরি নির্মাণ করতে চলচ্চিত্রের প্রতিটি ফ্রেমে কাগজ ব্যবহার করে অঙ্কন এবং তারপরে প্রতিটি ফ্রেম নেগেটিভ ফিল্মে চিত্র ধারণ করা হয় যার ফলে ছবিগুলোকে ব্ল্যাকবোর্ডের মত লাগে। ৭০০ কাগজে আঁকার মাধ্যমে ফ্রেমগুলো তৈরি করা হয়, প্রতিটি ফ্রেম দুবার ফিল্মে ধারণ করা হয় যার ফলে চলচ্চিত্রের দৈর্ঘ্য প্রায় ২ মিনিটে দাঁড়ায়। সাদা কাগজে কালো কালি ব্যবহার করে আঁকার পর সেটাকে বিপরীত তথা ব্ল্যাকবোর্ডে সাদা চকে আঁকার ন্যায় ইফেক্ট সৃষ্টি করা হয় যা জে. স্টুয়ার্ড ব্ল্যাকটনের পদ্ধতি থেকে নেওয়া হয়। ব্ল্যাকটন ও কোল চলচ্চিত্র নির্মাণে কিছু কৌশল জর্জ মেলিয়েসের থেকে ধার করেন, যেমন স্টপ ট্রিক ইফেক্ট। চলচ্চিত্রটি ১৯০৮ সালের ১৭ আগস্ট তারিখে মুক্তি পায়।
ঐতিহাসিক গুরুত্ব
ব্রিটিশ-আমেরিকান চলচ্চিত্র নির্মাতা জে.স্টুয়ার্ড ব্ল্যাকটন সম্ভবত তার লাইটিং আর্টিস্ট চলচ্চিত্রে প্রথম অ্যানিমেশনের ব্যবহার করার মাধ্যমে ইতিহাসে প্রথমবারের মত চলচ্চিত্রে অ্যানিমেশন ব্যবহার করেন। দ্যা এঞ্চেন্টেনড ড্রয়িং (১৯০০) চলচ্চিত্রে স্টপ ট্রিক কৌশল ব্যবহার করে চিত্রগুলোর যাদুকরি পরিবর্তন দেখানো হয়। দ্যা হিউমরাস ফেজেস অব ফানি ফেসেস (১৯০৬) চলচ্চিত্রে ব্ল্যাকবোর্ডের মধ্যে চিত্র অঙ্কনের পর গতির মাধ্যমে চিত্রের পরিবর্তনের ক্ষেত্রে অ্যানিমেশনের ব্যবহার লক্ষ্য করা হয়। এই চলচ্চিত্রটিকে প্রাচীনতম অ্যানিমেশন বলা হয়ে থাকে। এই ধারাবাহিকতায় ফ্রান্সের এমিল কোল প্রথাগত ধারার প্রথম পূর্ণাঙ্গ চলচ্চিত্র হিসেবে ফ্যান্টাসমাগরি নির্মাণ করেছিলেন। এপ্রেক্ষিতে চলচ্চিত্র ঐতিহসিকরা ফ্যান্টাসমাগরিকে প্রথাগত ধারার প্রথম পূর্ণাঙ্গ চলচ্চিত্র হিসেবে বর্ণনা করেন।
মোজাইক
থাম্ব|ডোমিনাস জুলিয়াসের মোজাইক, কার্থেজ, চতুর্থ সিই থাম্ব|এর প্রাসাদ থেকে Irano-রোমান মেঝে মোজাইক বিস্তারিত শাপুর আমি এ Bishapur । থাম্ব|ইনা মন্দির থেকে একটি মোজাইক পুনর্নির্মাণ। মোজাইক হল একধরনের শিল্প বা চিত্রের একটি টুকরো, যা রঙিন কাঁচ, পাথর বা অন্যান্য উপকরণের ছোট ছোট টুকরোগুলি সংগ্রহ করে তৈরি করা হয়। এটি প্রায়শই আলংকারিক শিল্পে বা অভ্যন্তরীণ সজ্জা হিসাবে ব্যবহৃত হয়। বেশিরভাগ মোজাইক ছোট, সমতল, মোটামুটি বর্গক্ষেত্র, পাথরের টুকরো বা বিভিন্ন রঙের গ্লাস দিয়ে তৈরি, যা টেসেরি নামে পরিচিত। কিছু, বিশেষত মেঝে মোজাইক ছোট ছোট গোলাকার টুকরো পাথরের তৈরি এবং তাদেরকে "নুড়ি মোজাইক" বলা হয়।
মোসাইকদের দীর্ঘ ইতিহাস রয়েছে, খ্রিস্টপূর্ব তৃতীয় সহস্রাব্দে মেসোপটেমিয়ায় শুরু হয়েছিল। নুড়ি মোজাইক শিল্প মধ্যে তৈরি করা হয়েছে টায়রানের মধ্যে Mycenean গ্রীস; প্রাচীন গ্রীস এবং প্রাচীন রোমে উভয়ই ধ্রুপদী সময়ে নিদর্শন এবং ছবিযুক্ত মোজাইকগুলি ব্যাপক আকার ধারণ করেছিল । চতুর্থ শতাব্দীর প্রথম দিকের খ্রিস্টান বেসিলিকাসগুলি প্রাচীর এবং সিলিং মোজাইক দ্বারা সজ্জিত ছিল। বাইজেন্টাইন সাম্রাজ্যে a ষ্ঠ থেকে পঞ্চদশ শতাব্দীতে মোজাইক শিল্পের বিকাশ ঘটে; সেই tradition তিহ্যটি দ্বাদশ শতাব্দীতে সিসিলির নরম্যান কিংডম দ্বারা গ্রহণ করা হয়েছিল, পূর্ব-প্রভাবিত ভেনিস প্রজাতন্ত্র এবং ইউক্রেনের রসদের মধ্যে। মোজাইক রেনেসাঁতে ফ্যাশনের বাইরে চলে গিয়েছিল, যদিও রাফেলের মতো শিল্পীরা পুরানো কৌশলটি অনুশীলন অব্যাহত রেখেছিলেন। রোমান এবং বাইজেন্টাইন প্রভাব ইহুদি শিল্পীদের মধ্য প্রাচ্যে ৫ম এবং ষষ্ঠ শতাব্দীর উপাসনালয়গুলিকে মেঝে মোজাইক দিয়ে সজ্জিত করতে পরিচালিত করেছিল।
ইসলামের প্রথম মহান ধর্মীয় স্থাপনা, জেরুজালেমের গম্বুজের গম্বুজ এবং দামেস্কের উমাইয়া মসজিদ সহ প্রথমদিকে ইসলামিক শিল্পে মোজাইক ধর্মীয় ভবন এবং প্রাসাদগুলিতে ব্যাপকভাবে ব্যবহৃত হয়েছিল। ৮ ম শতাব্দীর পর মোজাইক ইসলামী বিশ্বের ফ্যাশন থেকে বেরিয়ে গেলেন।
আধুনিক মোজাইক পেশাদার শিল্পী, রাস্তার শিল্পীরা এবং একটি জনপ্রিয় কারুকাজ হিসাবে তৈরি করেছেন। শাঁস, গ্লাস এবং জপমালা সহ esতিহ্যবাহী পাথর এবং সিরামিক টেসারি ব্যতীত আরও অনেক উপকরণ নিয়োগ করা যেতে পারে।
দ্য টু পোপস
দ্য টু পোপস (The Two Popes) হল ফের্নান্দো মেইরেয়েস পরিচালিত জীবনীভিত্তিক নাট্যধর্মী চলচ্চিত্র। অ্যান্থনি ম্যাকার্টেনের ২০১৭ সালের দ্য পোপ মঞ্চনাটক অবলম্বনে এর চিত্রনাট্য রচনা করেছেন ম্যাকার্টেন নিজেই। এতে দুই নাম ভূমিকায় অভিনয় করেছেন অ্যান্থনি হপকিন্স ও জনাথন প্রাইস।
মনে পড়ে আজও সেই দিন
মনে পড়ে আজও সেই দিন হলো ২০১১ সালের ভারতীয় বাংলা ভাষার প্রণয়ধর্মী নাট্য চলচ্চিত্র, যা পরিচালনা করেছেন অজয় সিং ও সুদীপ্ত ঘটক। চলচ্চিত্রটিতে কেন্দ্রীয় চরিত্রে অভিনয় করেছেন জয় কুমার মুখোপাধ্যায় ও সায়ন্তিকা বন্দ্যোপাধ্যায়।
দ্য টু পোপস
মুক্তি
২০১৯ সালের ৩১শে আগস্ট টেলুরাইড চলচ্চিত্র উৎসবে দ্য টু পোপস চলচ্চিত্রটির উদ্বোধনী প্রদর্শনী অনুষ্ঠিত হয়। এটি ২০১৯ সালের ৯ই সেপ্টেম্বর টরন্টো আন্তর্জাতিক চলচ্চিত্র উৎসবে প্রদর্শিত হয়। নেটফ্লিক্স ২৭শে নভেম্বর মার্কিন যুক্তরাষ্ট্রে এবং ২০১৯ সালের ২৯শে নভেম্বর যুক্তরাজ্যে সীমিত পরিসরে ছবিটি মুক্তি দেয়। ২০১৯ সালের ২০শে ডিসেম্বর থেকে নেটফ্লিক্সে এর ডিজিটাল স্ট্রিমিং শুরু হয়।
হুর জনগোষ্ঠী
হুর জনগোষ্ঠী (حر, حر; যার অর্থ "মুক্ত", "ক্রীতদাস নয়") হল পাকিস্তানের সিন্ধু প্রদেশের একটি সুন্নি সুফি মুসলিম সম্প্রদায়। তাদের আধ্যাত্মিক নেতা হলেন পীর পাগারো যিনি সিন্ধুতে ব্রিটিশ শাসন প্রতিরোধ করেছিলেন।
হুর আন্দোলনের ইতিহাস
ভারতীয় উপমহাদেশে ঔপনিবেশিক শাসনের সময় পীর পাগারো তার সম্প্রদায়কে "হুর" (মুক্ত) ঘোষণা করেছিলেন। ঔপনিবেশিক সরকার এই আন্দোলনকে দমন করার চেষ্টা করেছিল ও এর ফলে হুরদের দ্বারা সশস্ত্র বিদ্রোহ হয়েছিল। ১৮৯৮ সালে সরদার মোহাম্মদ ইয়াকুব কমিশনার থাকাকালীন পীর পাগারোর শিষ্যদের উপর সিন্ধুতে ১৮৭১ সালের ফৌজদারি উপজাতি আইনের সুপারিশ করেছিলেন। পাগারোর শিষ্যদের কর্মের কারণে ১৯০০ সালে সিন্ধুর উপর এই আইনটি আরোপ করা হয়েছিল। ১৯৫২ সাল পর্যন্ত শিষ্যদের উপর এই নিয়ম বলবৎ ছিল। তবে ১৯৪১ থেকে ১৯৪৬ সালের মধ্যে ঔপনিবেশিক সরকার অনেক আইন পাস করে, যার মধ্যে একটি "হুর দমন আইন" নামে পরিচিত, যা ১৯৪২ সালের মে মাসে সিন্ধু বিধানসভায় দ্রুত পাস করা হয়েছিল, শেষ পর্যন্ত ১৯৪২ সালের জুন থেকে ১৯৪৩ সালের মে মাসের শেষ পর্যন্ত সামরিক আইন জারি করা হয়।১৯৪৩ সালে সামরিক আইন তুলে নেওয়ার পর, আবার অনেক আইন নির্বিচারে তৈরি করা হয়েছিল যেগুলি সামরিক শাসনের জন্য তৈরি করা হয় - এইসব নিয়ম ভারতের প্রতিরক্ষা বিধি ছাড়াও ছিল। এই সমস্ত আইন ও বিধির কারণে সমগ্র হুর সম্প্রদায় কার্যত অপরাধী করা হয়েছিল। এই সম্প্রদায়টিকে ১৯০০ সালে "অপরাধী উপজাতি" হিসাবে ঘোষণা করা হয়েছিল। সামরিক আইনের সময়, ঔপনিবেশিক সেনাবাহিনী এলাকায় টহল দেয় এবং পীর পাগারোর সন্দেহভাজন অনুসারীদের সাথে মোকাবেলা করে।
টেবুনিয়া রেলওয়ে স্টেশন
টেবুনিয়া রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
ইতিহাস
মাঝগ্রাম-পাবনা-ঢালারচর লাইন তৈরী করার সময় এই রেলপথের স্টেশন হিসেবে টেবুনিয়া রেলওয়ে স্টেশন নির্মাণ করা হয়।
পরিষেবা
টেবুনিয়া রেলওয়ে স্টেশন থেকে দুইটি ট্রেন চলাচল করে।
মুণ্ডারগি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫২৮ মিটার (১৭৩২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মুন্ডারগি শহরের জনসংখ্যা হল ২০,৩১৮ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৩% হল ৬ বছর বা তার কম বয়সী।
হতাশা
কোনও ইচ্ছেপূরণ না হলে বা কাজের আশানুরূপ ফল না পেলে যে মানসিক অবসাদের সৃষ্টি হয় তা হলো হতাশা। লক্ষ্যে পৌঁছানো সম্ভব না হলে হাল ছেড়ে দেয়ার প্রবণতা-ই হতাশার লক্ষণ। হতাশা একটি মানবিক অনুভূতি যার মাত্রাতিরিক্ত উপস্থিতি কখনও মানসিক বিপর্যয় সৃষ্টি করে।
কারণসমূহ
নির্যাতন: শারীরিক, যৌন, মানসিক৷
অসুখ: দুরারোগ্য কোনো রোগে আক্রান্ত হলে হতাশা ঝুকি বাড়ে ৷ সস্থুলতা, উচ্চ রক্ত চাপ, ডিয়াবেটিসের মত রোগও হতাশা বাড়ায় ৷
লিঙ্গ : পুরুষের তুলনায় নারী বেশি অবসাদে ভোগেন ৷
জিন: হতাশার পারিবারিক ইতিহাস ঝুকি বাড়ায় ৷ বিশেষ কিছু জিনের পরিবর্তন  হলেও হতাশা ঝুকি বাড়ে ৷
অন্যান্য : নুতন চাকরি শুরু করা, নুতন কোনো স্কুলে যাওয়া, বা শিক্ষা জীবন শেষ করা ৷ বিবাহ বন্ধনে আবদ্ধ হওয়া বা বিবাহ বিচ্ছেদ ৷
লক্ষণ
১। মেজাজ খিটখিটে ২।একজনের রাগ অন্যের উপর মেটানো ৩।মন খারাপ করে বসে থাকা ৪।উদাসীনতা ৫।কথা বলতে তাড়াহুড়ো
আবদুর রশিদ
আবদুর রশিদ (জন্ম: অজানা- মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুর রশিদের জন্ম ব্রাহ্মণবাড়িয়া জেলার আখাউড়া উপজেলার তন্তর গ্রামে। বাবার নাম সুন্দর আলী ভূঁইয়া এবং মায়ের নাম করপুলের নেছা। তার স্ত্রীর নাম খোদেজা বেগম। তাদের তিন মেয়ে ও দুই ছেলে।
কর্মজীবন
আবদুর রশিদ ইপিআরে চাকরি করতেন। ১৯৭১ সালে যশোর সেক্টরের ৪ নম্বর উইংয়ের অধীনে কর্মরত ছিলেন। মুক্তিযুদ্ধ শুরু হলে ২৭ মার্চ বিদ্রোহ করে ঝাঁপিয়ে পড়েন যুদ্ধে। এরপর বিভিন্ন স্থানে পাকিস্তান সেনাবাহিনীর বিরুদ্ধে যুদ্ধ করেন। প্রতিরোধযুদ্ধ ও ভোমরার যুদ্ধে তার ভূমিকা ছিল গুরুত্বপূর্ণ।
মুক্তিযুদ্ধে ভূমিকা
সাতক্ষীরার অন্তর্গত ভোমরা এলাকা অবস্থিত ভারত-বাংলাদেশ সীমান্তে। মুক্তিযুদ্ধ শুরু হলে বিভিন্ন স্থানে প্রতিরোধযুদ্ধ করে এপ্রিল মাসের শেষে একদল মুক্তিযোদ্ধা অবস্থান নেন এখানে। বেশির ভাগ ইপিআর সদস্য। বাকি সবাই ছাত্র-যুবক। এই দলে ছিলেন আবদুর রশিদ। মে মাসের শেষ দিকে একদিন রাতে পাকিস্তান সেনাবাহিনী মুক্তিযোদ্ধাদের এই অবস্থানে আকস্মিক আক্রমণ করে। আবদুর রশিদসহ মুক্তিযোদ্ধারা আগে থেকেই প্রস্তুত ছিলেন। কারণ, তারা জানতেন পাকিস্তান সেনাবাহিনী যেকোনো সময় তাদের অবস্থানে আক্রমণ করবে। তারা অত্যন্ত দক্ষতার সঙ্গে পাকিস্তানি আক্রমণ প্রতিহত করে পাল্টা আক্রমণ করেন। ফলে পাকিস্তানি সেনারা পিছিয়ে যেতে বাধ্য হয়। সকালে পাকিস্তানি সেনারা আবার আক্রমণ করে। এবারও মুক্তিযোদ্ধারা সফলতার সঙ্গে সেই আক্রমণ প্রতিরোধ করেন। সেখানে সীমান্ত রেখা বরাবর আছে বন্যা প্রতিরোধ বাঁধ। এর ওপর থেকে দেখা যায় অনেক দূর পর্যন্ত। মুক্তিযোদ্ধাদের অবস্থান ছিল ওই বাঁধের ওপর। পাকিস্তান সেনাবাহিনীর একটি ব্যাটালিয়নের কয়েকটি কোম্পানি একের পর এক সেখানে আক্রমণ চালায়। থেমে থেমে প্রায় ১৪ ঘণ্টা যুদ্ধ চলে।
শত্রুসেনারা বারবার আক্রমণ করেও মুক্তিযোদ্ধাদের বাঁধের ওপর থেকে উচ্ছেদ করতে ব্যর্থ হয়। বাঁধের ওপর সুবিধাজনক স্থান থেকে মুক্তিযোদ্ধারা তাদের বিভিন্ন স্বয়ংক্রিয় অস্ত্র দিয়ে সুইপিং ফায়ার করেন। এতে পাকিস্তান সেনাবাহিনী ব্যাপক ক্ষয়ক্ষতির মুখে পড়ে। অনেক পাকিস্তানি সেনা হতাহত হয়। তাদের ব্যাটালিয়ন কমান্ডার আহত এবং একজন ক্যাপ্টেনসহ অনেকে নিহত হয়। পাকিস্তান সেনাবাহিনীর কত সেনা নিহত হয় এ সম্পর্কে সঠিক তথ্য মুক্তিযোদ্ধারা পাননি। তবে তারা জানতে পারেন, যুদ্ধে নিহত পাকিস্তানি সেনাদের মৃতদেহ ট্রাকে করে সাতক্ষীরা হয়ে যশোর সেনানিবাসে নেওয়া হয়। ভোমরা থেকে সাতক্ষীরা পর্যন্ত রক্ত পড়তে পড়তে মাটি ভিজে যায়। ভোমরার মাটিতে পাকিস্তান সেনাবাহিনীর এই রক্তের দাগ অনেক দিন বিদ্যমান থাকে। সারা দিনের এই যুদ্ধে আবদুর রশিদসহ মুক্তিযোদ্ধারা পাকিস্তান সেনাবাহিনীর বিরুদ্ধে অসাধারণ রণকৌশল প্রদর্শন করেন। সেদিন মুক্তিযোদ্ধাদের পক্ষে দুজন শহীদ ও কয়েকজন আহত হন। শহীদ দুজন মুক্তিযোদ্ধার একজন নিহত এক পাকিস্তানি ক্যাপ্টেনের মৃতদেহ নিজেদের অবস্থানে টেনে আনার সময় গুলিবিদ্ধ হয়ে শহীদ হন। পরে আরেকজন মুক্তিযোদ্ধা ওই ক্যাপ্টেনের মৃতদেহ টেনে আনতে সক্ষম হন।
ডি. বি. গুরুং
'''ডি.বি. গুরুং' ( डी बी गुरुङ ) নেপালের একজন উপন্যাসিক। তিনি ইংরেজি ভাষায় লেখেন। তার উল্লেখযোগ্য বই ইকোস অব হিমালয়াস'' ।
সারেন্ডার (১৯৮৭-এর চলচ্চিত্র)
সারেন্ডার জহিরুল হক পরিচালিত ১৯৮৭ সালের বাংলাদেশী রোম্যান্টিক-অ্যাকশন চলচ্চিত্র। ছবিটি কাহিনী রচনা ও প্রযোজনা করেছেন সিদ্দিক জামাল নান্টু এবং চিত্রনাট্য লিখেছেন জহিরুল হক। ছবিটি প্রযোজনা ও পরিবেশনা করেছে নান্টু মিন্টু প্রডাকশন্স। এতে শ্রেষ্ঠাংশে অভিনয় করেছেন জসিম, শাবানা, বুলবুল আহমেদ, আবুল কাশেম মিঠুন, সিদ্দিক জামাল নান্টু, মাহবুব খান, বাবর ও মিজু আহমেদ।
সারেন্ডার চলচ্চিত্রটি ১৯৮৭ সালের ১৭ এপ্রিল বাংলাদেশে মুক্তি পায়। ছবিটি ১২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ পুরুষ কণ্ঠশিল্পী বিভাগে দুটি পুরস্কার লাভ করে।
কুশীলব
এছাড়া অন্যান্য চরিত্রে অভিনয় করেছেন জহিরুল হক, আহসান উল্লাহ মণি, শিবলি সাদিক, মঞ্জুর রহমান, আতিকুর রহমান, নুরুল ইসলাম, সাইফুল ইসলাম, খোরশেদ আলম, এবং বার নৃত্যশিল্পী হিসেবে অংশগ্রহণ করেছেন নাসরিন, পারুল, লতা, ও খোদেজা।
সঙ্গীত
সারেন্ডার চলচ্চিত্রের গানের সুর ও সঙ্গীত পরিচালনা করেছেন আলম খান। গীত রচনা করেছেন গাজী মাজহারুল আনোয়ার। গানের রেকর্ডিং করা হয়েছে শ্রুতি স্টুডিওতে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা ও রুলিয়া আজম। এই ছবির এন্ড্রু কিশোর ও সাবিনা ইয়াসমিনের কণ্ঠে গাওয়া "সবাইতো ভালবাসা চায়" গানটি শ্রোতাপ্রিয়তা লাভ করে এবং এন্ড্রু কিশোর এই গানে কণ্ঠ দিয়ে শ্রেষ্ঠ পুরুষ কণ্ঠশিল্পী বিভাগে ১২তম জাতীয় চলচ্চিত্র পুরস্কার লাভ করেন।
পাঁজর খাঁচা
পাঁজর খাঁচা হলো পাঁজরের বিন্যাস যা অধিকাংশ মেরুদন্ডী প্রাণীদের ক্ষেত্রে বক্ষের কশেরুকা কলাম এবং স্টার্নামের সাথে সংযুক্ত থাকে। এটি দেহের মৌলিক অঙ্গগুলি, যেমন - হৃৎপিণ্ড,ফুসফুস এবং প্রধান রক্তনালিগুলোকে আবদ্ধ করে রাখে এবং বাইরের আঘাত থেকে রক্ষা করে।
মানুষের ক্ষেত্রে, পাঁজর খাঁচা এবং স্টার্নাম, একসাথে বক্ষপিঞ্জর হিসাবে পরিচিত। এটি একটি আধা-অনমনীয় হাড় এবং তরুণাস্থিময় কাঠামো যা বক্ষ গহ্বরকে ঘিরে রাখে এবং মানব কঙ্কালের মূল অংশ গঠনে সাহায্য করে। একজন স্বাভাবিক মানুষের পাঁজর খাঁচায় ১২ জোড়া পাঁজর এবং সংলগ্ন পাঁজর তরুণাস্থি, স্ট্রার্নাম ( ম্যানুব্রিয়াম এবং জিফয়েড প্রসেস সহ ) এবং ১২ টি বক্ষদেশীয় কশেরুকা  রয়েছে যা পাঁজরের সাথে যুক্ত থাকে।
পাঁজর খাঁচা শ্বাস-প্রশ্বাসের পেশিগুলো( মধ্যচ্ছদা, ইন্টারকোস্টাল পেশী ইত্যাদি) ধরে রাখে যা সক্রিয় শ্বসন এবং জোরপূর্বক নিঃশ্বাসের জন্য অত্যন্ত গুরুত্বপূর্ণ। এগুলো শ্বসন প্রক্রিয়ায় একটি প্রধান শ্বাসক্রিয়ার উপায় হিসেবে কাজ করে।
সংযুক্তি
উপর দিক থেকে গণনা করলে প্রথম ৭ জোড়া পাঁজর হচ্ছে সত্য পাঁজর। কারণ এরা সরাসরি স্টার্নামের সাথে যুক্ত থাকে। পরবর্তী এবং শেষ ৫ জোড়া পাঁজর হচ্ছে মিথ্যা পাজর। কারণ তারা সরাসরি স্টার্নামের সাথে যুক্ত থাকে না। শেষ ৫ জোড়ার প্রথম ৩ জোড়া স্টার্নামের সাথে তরুণাস্থির মাধ্যমে পরোক্ষভাবে যুক্ত থাকে। কিন্তু শেষ ২ জোড়া পাঁজর তথা ১১ এবং ১২ তম পাঁজর কোনোভাবেই স্টার্নামের সাথে যুক্ত থাকে না। উপরন্তু এরা বক্ষগহ্বরে ভেসে থাকে। তাই এদের বলা হয় ভাসমান পাঁজর ।
পাঁজরের মধ্যে থাকা ফাঁকা স্থানগুলি আন্তঃপাঁজর স্থান হিসাবে পরিচিত। এগুলির মধ্যে আন্তঃপাঁজর পেশী,স্নায়ু,ধমনী এবং শিরাযুক্ত নিউরোভাসকুলার বান্ডল থাকে।
পাঁজরের অংশ
ডান|থাম্ব| পাঁজরের অংশগুলি। প্রতিটি পাঁজরের তিনটি অংশ। এগুলো হলো মাথা,ঘাড় এবং দেহ।
ক্লিনিকাল গুরুত্ব
পাঁজর খাঁচার সবচেয়ে সাধারণ আঘাত হলো পাঁজরের ভাঙ্গন । এগুলি প্রায়ক্ষেত্রে মাঝের পাঁজরগুলিকে প্রভাবিত করে। যখন পাঁজরগুলিতে দু'একটি বা তার বেশি ভাঙ্গন হয় তখন ঝলকানি দিয়ে বুকে ব্যথা  উঠতে পারে। যা একটি প্রাণঘাতী অবস্থা।
একটি স্থানচ্যূত পাঁজর বেদনাদায়ক হতে পারে এবং এটি কেবল কাশির কারণে, ট্রমার কারণে বা ভারী জিনিস ওঠানামা করার মাধ্যমে হতে পারে।
মন্তব্য
নিবন্ধটির লেখাগুলো গ্রে'স এনাটমির ২০ তম সংস্করণের(১৯১৮) পাবলিক ডোমেইনের সাথে সম্পর্কিত।
ন্যাশনাল কলেজ অফ আর্টস, পাকিস্তান
ন্যাশনাল কলেজ অব আর্টস (, ইংরেজিঃ National arts college) বা এনসিএ পাকিস্তানের একটি সরকারী আর্ট কলেজ। এটি পাকিস্তানের লাহোরে অবস্থিত।
১৮৭৫ সালে ব্রিটিশরা ও লালা লাজপাত রায় সম্মিলিত ভাবে লাহোর জাদুঘরের পাশে মায়ো স্কুল অফ ইন্ডাস্ট্রিয়াল আর্টস নামে একটি কলেজ প্রতিষ্ঠা করেন। জন লকউড কিপলিং কলেজটির প্রথম প্রিন্সিপাল হিসেবে নিয়োগ পান। এরপর ১৯৫৮ সালে কলেজের নাম পরিবর্তন করে রাখা হয় ন্যাশনাল কলেজ অব আর্টস। সরকারী ঘোষণাক্রমে ১৯৮৫ সালে ন্যাশনাল কলেজ অফ আর্টস ডিগ্রী প্রদানকারী প্রতিষ্ঠানের মর্যাদা পায় এবং ২০১১ সালে একটি বিশ্ববিদ্যালয় সনদ লাভ করে।
এনসিএ - পাকিস্তানের প্রাচীনতম আর্ট স্কুল এবং দক্ষিণ এশিয়ায় দ্বিতীয় প্রাচীনতম আর্টস কলেজ হিসেবে মর্যাদা পায়। ২০১৬ সালের হিসেবে এই কলেজ পাকিস্তানের শীর্ষ আর্ট স্কুলের স্থান পেয়েছিলো।  এই কলেজে মোট তিনটি বিভাগ আছে; ফাইন আর্ট, ডিজাইন এবং স্থাপত্য। তিন বিভাগ মিলিয়ে মোট শিক্ষার্থীর সংখ্যা ৮০০ জনের বেশি।  এই কলেজ স্কুল অব ফাইন আর্টস, ইউনিভার্সিটি অব নিউ সাউথ ওয়েলস, École nationale supérieure des Beaux-Arts এবং ইন্সটিটিউটো সুপারিও দে আর্তে ইত্যাদির সাথে বিনিময় প্রোগ্রাম করে থাকে।  কলেজটি স্থাপত্য বিভাগে ইউনেস্কো চেয়ার হোস্ট করে.
ইতিহাস
ডান|থাম্ব|জন লকউড কিপলিং, প্রথম প্রিন্সিপাল। পাশে তার ছেলে [[রুডইয়ার্ড কিপলিং]] ব্রিটিশ ভারতে চারু ও কারু আন্দোলন শুরু হওয়ার পর এর প্রতিক্রিয়া হিসেবে ব্রিটিশরা এখানে দুইটি আর্ট স্কুল প্রতিষ্ঠা করে। একটি ছিলো মেয়ো স্কুল অফ ইন্ডাস্ট্রিয়াল আর্ট। তখন নিহত ভাইসরয় অফ ইন্ডিয়া লর্ড মেয়োর সম্মানে উক্ত কলেজের নামকরণ তার নামে করা হয়। স্কুলের প্রথম প্রিন্সিপাল হিসেবে জন লকউড কিপলং কে নিয়োগ দেওয়া হয়। তাকে লাহোর জাদুঘরের প্রথম কিউরেটর হিসেবেও নিয়োগ দেওয়া হয়েছিলো। জাদুঘরটি একই বছরে কলেজ সংলগ্ন ভবনে চালু করা হয়। ১৯৫৮ সালে স্কুলের নামকরণ করা হয় ন্যাশনাল কলেজ অব আর্টস নামে। ১৯৬০ এর দশকে কলেজটিকে ইন্ডাস্ট্রিজ বিভাগ থেকে শিক্ষা বিভাগের অধীনে আনা হয়। ১৯৮৫ সালে কলেজটি ডিগ্রী প্রদানকারী প্রতিষ্ঠানের মর্যাদা পায়। ১৯৯৯ সালে প্রথমবারের মত কলেজে স্নাতক প্রোগ্রাম শুরু করা হয়। ২০০৬ সালে রাওউয়ালপিন্ডিতে কলেজের দ্বিতীয় ক্যাম্পাস চালু করা হয়। ২০১১ সালের জুন মাসে এটি বিশ্ববিদ্যালয়ের মর্যাদা লাভ করে।
বিভাগ
এই কলেজে নিম্নোক্ত বিভাগ রয়েছেঃ
বুরহানউদ্দিন রব্বানী
বুরহানউদ্দিন রব্বানী ( (জন্মঃ ১৯৪০ - মৃত্যুঃ ২০ সেপ্টেম্বর, ২০১১) আফগানিস্তানের প্রেসিডেন্ট। তিনি ১৯৯২ থেকে ১৯৯৬ সাল পর্যন্ত ১ম মেয়াদে এবং ২০০১ সালে ২য় মেয়াদে আফগান রাষ্ট্রপ্রধান ছিলেন। ২০০১ সালে তালিবান সরকার পতনের পর তিনি কাবুলে ফিরে আসেন এবং নভেম্বর থেকে ২০ ডিসেম্বর ২০০১ পর্যন্ত প্রেসিডেন্টের দায়িত্ব পালন করেন। এরপর হামিদ বন আন্তর্জাতিক সম্মেলনে হামিদ কারযাই প্রেসিডেন্ট হিসেবে মনোনীত হলে তিনি ক্ষমতা হস্তান্তর করেন। বুরহানউদ্দিন রব্বানী "জমিয়তে ইসলাম আফগানিস্তানের" প্রতিষ্ঠাতা নেতা ছিলেন।
শৈশবের বছরগুলোয়
১৯৪০ সালে আফগানিস্তানের উত্তরাঞ্চলীয় প্রদেশ বাদাখশানে রব্বানী জন্মগ্রহণ করেন। তার পিতার নাম মুহাম্মদ ইউসুফ। তিনি একজন তাজিক জনগোষ্ঠীর অধিবাসী ছিলেন।
হত্যাকাণ্ড
২০ সেপ্টেম্বর, ২০১১ সালে বুরহানউদ্দিন রব্বানী নিহত হন। একদল তালিবান প্রতিনিধির সাথে নিজ বাড়ীতে আলাপ-আলোচনার সময় আত্মঘাতী বোমা হামলায় তিনি মারা যান। দু'জন তালিবান তার সাথে হাত মেলানোর সময় এ নির্মম ঘটনাটি ঘটে। তাদের মধ্য থেকে কমপক্ষে একজন পাগড়ীতে লুকায়িত বোমা বিস্ফোরণ ঘটানোর মাধ্যমে তাকে হত্যা করে।
মার্কিন যুক্তরাষ্ট্রের প্রেসিডেন্ট বারাক ওবামা এবং ন্যাটো নেতৃবৃন্দ বুরহানউদ্দিন রব্বানী'র হত্যকাণ্ডে শোক প্রকাশ ও নিন্দাজ্ঞাপন করেন।
আলায়া ফার্নিচারওয়ালা
প্রাথমিক জীবন
আলায়া ফার্নিচারওয়ালার জন্ম ১৯৯৭ সালের ২৮শে নভেম্বর। অভিনেত্রী পূজা বেদী এবং ব্যবসায়ী ফারহান ইব্রাহিম ফার্নিচারওয়ালার পরিবারে তিনি জন্মগ্রহণ করেন। তার ছোট ভাই ওমর ফার্নিচারওয়ালা এবং জায়ান ফার্নিচারওয়ালা নামে এক সৎ-ভাই রয়েছে। তিনি অভিনেতা কবির বেদী এবং প্রাক্তন মডেল ও শাস্ত্রীয় নৃত্যশিল্পী প্রতিমা বেদীর নাতনী। তিনি মুম্বইয়ের জামনাভাই নরসী স্কুলে পড়াশোনা করেছেন। চলচ্চিত্রে অভিষেকের আগে তিনি নিউইয়র্ক ফিল্ম একাডেমিতে অভিনয়ে ডিপ্লোমা করেছিলেন।
কর্মজীবন
আলায়া হিন্দি চলচ্চিত্রে অভিষেক করেছিলেন নিতিন কক্করের কৌতুক ধাঁচের চলচ্চিত্র জওয়ানি জানেমন (২০২০)-এর মাধ্যমে, যেখানে তিনি একজন ২১ বছর বয়সী মেয়ের চরিত্রে অভিনয় করেছিলেন এবং ৪০ বছর বয়সী এমন ব্যক্তিকে বাবা হিসেবে দাবি করেন যিনি বিয়েতে ঘৃণা করেন (সাইফ আলী খান এ-চরিত্রে অভিনয় করেছেন)। ছবিটি পূজা এন্টারটেইনমেন্টের ব্যানারে নির্মিত হয়েছিল এবং সমালোচকদের কাছ থেকে ইতিবাচক সমালোচনা পেয়েছিল এবং আলিয়া তার অভিষেক চলচ্চিত্রে অভিনয়ের মাধ্যমে ব্যাপক প্রশংসা অর্জন করেছিলেন। ইতোমধ্যে আলায়া ফার্নিচারওয়ালা জওয়ানি জানেমন-এর প্রযোজক জয় শেওয়াক্রমণির সাথে তার প্রোডাকশন হাউজের ব্যানার নর্দান লাইটস ফিল্মের অধীনে তিনটি ছবির চুক্তি করেছেন।
উনি করোথ
উন্নি কৃষ্ণান করোথ (জন্ম: ২৮ মে ১৯৮৫) একজন ভারতীয় এডটেক উদ্যোক্তা এবং ব্যাঙ্গালোরের বাসিন্দা ও ফোরাডিয়ান টেকনোলজিসের কোফাউন্ডার সিইও। তিনি ফ্রি এবং ওপেন সোর্স ওয়েব সফ্টওয়্যার Fedena, এবং  smalltown জন্য পরিচিত। কোম্পানির বৃদ্ধি নেতৃস্থানীয় Kasaragod যা তিনি বিশ্বব্যাপী পণ্যের কোম্পানি থেকে তার বন্ধুদের সাথে সহ প্রতিষ্ঠিত।    ২০১২ সালে ভারতে ৩৫ বছরের এমআইটি প্রযুক্তি পর্যালোচনার ইনোভেটরদের বিজয়ী হয়েছিল। উনি করোথেের, দল ফোরাডিয়ানকে উপস্থাপন করেছেন ।
আল্ফ হল
আলফ্রেড ইউয়ার্ট হল (Alf Hall; জন্ম: ২৩ জানুয়ারি, ১৮৯৬ - মৃত্যু: ১ জানুয়ারি, ১৯৬৪) ল্যাঙ্কাশায়ারের বোল্টনে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে ল্যাঙ্কাশায়ার ও ট্রান্সভালের প্রতিনিধিত্ব করেছেন। ১৯২৩ থেকে ১৯৩১ সময়কালে দক্ষিণ আফ্রিকার পক্ষে সাত টেস্টে অংশগ্রহণ করেছেন আল্ফ হল। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শীতা দেখিয়েছেন। পাশাপাশি বামহাতে ব্যাটিংয়ে নিচেরসারিতে অংশগ্রহণ করেছেন।
প্রথম-শ্রেণীর ক্রিকেট
প্রথম-শ্রেণীর ক্রিকেটে তার অংশগ্রহণ বেশ সীমিত ছিল। দক্ষিণ আফ্রিকা ও নিজ কাউন্টি ল্যাঙ্কাশায়ারের মধ্যে ব্যবসায়িক সম্পর্কে আবদ্ধ থাকাই তার এ সীমাবদ্ধতার কারণ। তাস্বত্ত্বেও ১৯২৩ থেকে ১৯২৪ সময়কালে পেশাদারী পর্যায়ে ল্যাঙ্কাশায়ারের পক্ষে নয়টি খেলায় অংশ নিতে পেরেছিলেন। তবে, দক্ষিণ আফ্রিকার পক্ষে তার আন্তর্জাতিক ক্রিকেটে অংশগ্রহণ নিয়ে বিতর্কের সৃষ্টি করেছিল।
দক্ষিণ আফ্রিকায় তৎকালীন সময়ে ম্যাটিং পিচ ব্যবহারে তার বোলিংয়ে বেশ উন্নতি সাধিত হয়। দুইটি বিশ্ববিদ্যালয় দলের বিপক্ষে ষোল উইকেট পেলেও ইংল্যান্ডের বিপক্ষে তেমন সুবিধা করতে পারেননি। তাস্বত্ত্বেও ল্যাঙ্কাশায়ার লীগে ইস্ট ল্যাঙ্কাশায়ার ও টডমোর্ডেনের বিপক্ষে বোলিংয়ে নামেন যা কার্যত অকার্যকর ছিল।
আন্তর্জাতিক ক্রিকেট
পরের বছর আঘাতের কারণে প্রথম টেস্ট খেলতে পারেননি। কিন্তু ১৯২২-২৩ মৌসুমে ইংল্যান্ড সফরের বাদ-বাকী চার টেস্টে আশাতীত সাফল্য লাভ করতে সক্ষম হন। কিন্ত সিরিজের কোন খেলায় তার দল জয় পায়নি। সিরিজের দ্বিতীয় ও নিজস্ব প্রথম টেস্টের দ্বিতীয় ইনিংসে ৭/৬৩ নিয়ে অভিষেকে পাঁচ উইকেট লাভের কীর্তিগাঁথা রচনা করেন। মার্চ, ২০১৭ সাল পর্যন্ত সিডনি বার্ক ও আল্ফ হল অভিষেকে ১০ বা ততোধিক উইকেট লাভের কৃতিত্ব দেখান। খেলায় তার ১১২ রান খরচায় ১১ উইকেট প্রাপ্তি অভিষেকে যে-কোন দক্ষিণ আফ্রিকান ক্রিকেটারের সেরা বোলিং নৈপুণ্য। মাঠে কাঁধ সমান উঁচু ক্যাচ ধরার খেসারত হিসেবে ইংল্যান্ড মাত্র এক উইকেটে জয় পেয়েছিল।
১৯২৪-২৫ মৌসুমে এস.বি. জুয়েলের নেতৃত্বাধীন দলের বিপক্ষে খেলেন। টেক্সটাইল শিল্পে কাজ করতেন। ফলে ব্যবসায়িক দায়িত্ববোধের অংশ হিসেবে প্রথম-শ্রেণীর ক্রিকেট থেকে পুনরায় নিজেকে গুটিয়ে নেন। ১৯২৭-২৮ মৌসুমে ইংল্যান্ডের পরবর্তী দক্ষিণ আফ্রিকা সফরে মুখোমুখি হন। কিন্তু, দুই টেস্টের একটিতে ৯/১৬৭ পেলেও অনেক রান দিয়ে ফেলেন। ১৯৩০-৩১ মৌসুমে দক্ষিণ আফ্রিকার টার্ফ পিচে খেললেও তেমন সফলতা পাননি।
মূল্যায়ন
বোলিংয়ে দক্ষতা পেলেও আল্ফ হল প্রথম-শ্রেণীর ক্রিকেটের ইতিহাসে অন্যতম র‌্যাবিটে পরিণত হন। টেস্ট খেলোয়াড়দের মধ্যে কেবলমাত্র ভাগবত চন্দ্রশেখর রানের তুলনায় উইকেট গড়ে শীর্ষে অবস্থান করেন। প্রথম-শ্রেণীর ক্রিকেটে হোপার রিড ব্যাটিং গড়ে তার নিম্নে অবস্থান করছেন। হল তার সমগ্র খেলোয়াড়ী জীবনে ৫৭টি প্রথম-শ্রেণীর ক্রিকেটে অংশ নিলেও মাত্র তিনবার দুই অঙ্কের কোটা স্পর্শ করতে পেরেছিলেন।
গোঘাট বিধানসভা কেন্দ্র
গোঘাট (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২০১ নং গোঘাট বিধানসভা (এসসি) কেন্দ্রটি গোঘাট-১ এবং গোঘাট-২ সিডি ব্লকের অন্তর্গত।
গোঘাট বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।
২০০৬
২০০৬ সালের নির্বাচনে, এআইএফবি'র নিরঞ্জন পণ্ডিত তার নিকটতম প্রতিদ্বন্দ্বী তৃণমূল কংগ্রেসের বিষ্ণুপদ পাখিরাকে পরাজিত করেন।
ভারতের বিচ্ছিন্নতাবাদী আন্দোলন
ভারতে বিচ্ছিন্নতা সাধারণত রাষ্ট্রীয় বিচ্ছিন্নতা বোঝায়, যা ভারত প্রজাতন্ত্র থেকে এক বা একাধিক রাজ্যের প্রত্যাহার করার মাধ্যমে হয়ে থাকে। কেউ কেউ বিপ্লবের প্রাকৃতিক অধিকার হিসাবে বিচ্ছিন্নতার পক্ষে যুক্তি দেখিয়েছিলেন।
গণতান্ত্রিক নির্বাচনে মধ্যপন্থীদের স্থানীয় সমর্থন এবং উচ্চ ভোটারের অংশগ্রহণের সহস্রাধিক সদস্যের সাথে অনেকগুলি স্বাধীনতা আন্দোলন বিদ্যমান রয়েছে। পাঞ্জাবের খালিস্তান আন্দোলন ১৯৮০ এবং ১৯৯০-এর দশকে সক্রিয় ছিল, তবে এখন ভারতের অভ্যন্তরে বেশিরভাগ ক্ষেত্রে রাজ্যগুলো ও তাদের বাসিন্দারা পরাধীন। উত্তর-পূর্ব ভারতে ত্রিপুরা, মেঘালয়, মিজোরাম, মণিপুর, আসাম ও নাগাল্যান্ড রাজ্যে বিদ্রোহ দেখা দিয়েছে। তবে এখন স্থানীয় জনসমর্থনের অভাবের কারণে উত্তর-পূর্ব ভারতে বিচ্ছিন্নতাবাদ ও বিদ্রোহ এখন ব্যাপকভাবে তুচ্ছ বা গুরুত্বহীন হয়ে উঠেছে।
দমন-পীড়ন
ভারত তার দেশের কয়েকটি অংশে বিদ্রোহ দমন করতে বেশ কয়েকটি সশস্ত্র বাহিনী বিশেষ ক্ষমতা আইন (এএফএসপিএ) চালু করেছে। আইনটি প্রথমে মণিপুরে প্রয়োগ করা হয়েছিল এবং পরে অন্যান্য বিদ্রোহ-উত্তর-পূর্ব রাজ্যে প্রয়োগ করা হয়েছিল। ১৯৮৯ সালে সশস্ত্র বিদ্রোহের সূত্রপাতের পরে ১৯৯০ সালে এটি ভারতের জম্মু ও কাশ্মীর রাজ্যের বেশিরভাগ অঞ্চলে প্রসারিত হয়েছিল। প্রতিটি আইন রাজ্য সরকারের অধীনে রাষ্ট্রপক্ষের অধীনে অভিযুক্তদের বিরুদ্ধে নির্দিষ্ট অঞ্চলে সৈন্যদেরকে অভিযানের বিষয়ে দায়মুক্তি প্রদান করে, যদি না ভারত সরকার এই ধরনের বিচারের জন্য পূর্বানুমোদন দেয়। সরকার বজায় রেখেছে যে ভারতীয় অঞ্চল কাশ্মীর ও মণিপুরের মতো অঞ্চলে শৃঙ্খলা ফিরিয়ে আনার জন্য এএফএসপিএ আইন বলবৎ রাখা প্রয়োজন।